**Mennyei Átélések: Danny Steyne, Michele Perry és Rob Deluca**

**DANNY STEYNE**

**SID**: Helló. Sid Roth vagyok. Üdvözöllek világomban, ahol a természetfölötti a természetes! Nem is akarnám, hogy ez másképp legyen! Vendégem, Danny Steyne. Ez abszolút elképesztő. A Mennybe ment és megtudta, hogyan lehet visszafordítani az öregedést! Az biztos, hogy ezalatt a műsorunk alatt senki nem megy ki a konyhába popcornért, vagy ételért! Danny, neked és nekem van egy közös barátunk, akit úgy hívnak Surprise. Ő Afrikából, Mozambikból származik és a mozambiki Heidi Baker szolgálatban, az Iris szolgálatban van. Ott minden egyes csoda megtörténik amiről olvasni lehet a Bibliában. Mutattál nekem fotókat arról, amikor Mozambikban dicsőítették az Urat. Mik voltak azok a tűzlángok emberek körül?

***DANNY****: Ez már többször is történt, azonban ezalkalommal egy olyan összejövetel volt, ahol Surprise prédikált és az emberek szó szerint azt látták, hogy tűz jön ki a szájából.*

**SID**: És ha jól értettem, épp valamilyen áttörésre lett volna szükséged és Surprise odasétált hozzád és te megkérted, hogy imádkozzon érted? Meséld el az egészet!

***DANNY****: Sacramentóban voltam éppen akkor, és annyira szükségem volt valami plusszra. Szóval azt mondtam: „Surprise, imádkoznál értem?” Majd ő rámtette a kezét és azt mondta: „Á, az Új Jeruzsálembe fogsz vitetni!” ekkor egy pillanat alatt rámszállt valami, ami ezt fel is szabadította és egy nagyon csodás mennyei átélésben volt részem ennek következményeként.*

**SID**: Szó szerint elhagytad a tested és a szellemeddel az Új Jeruzsálemben jártál? Hogy történt ez?

***DANNY****: Tudod a szellemi valóság, ami Isten birodalma, nagyon is valóságos! És az Úr olyanokat keres, akik az Ő birodalmában teljesen otthonosan érzik magukat.*

**SID**: Ez nagyon tetszik!

***DANNY****: Nekem is nagyon tetszik!*

**SID:** Ahogy csak beszélsz erről, érzem, ahogy Isten jelenléte betölti az egész stúdiót!

***DANNY****: Amikor olvasod a Bibliát, rá kell jönnöd, hogy az valóságosan természetfölötti! És akikről olvasunk ebben éltek benne! Olyan könnyen megfeledkezünk arról, hogy mindaz, amiben HISZÜNK, elképesztően természetfölötti dolgokon alapszik! Ezt meg kell látnunk!*

**SID**: Tehát egyszeriben csak ott találtad magad a mennyei Új Jeruzsálemben? Mi az Új Jeruzsálem?

***DANNY****: Elképesztő hely, és amint egyre közeledtem, láttam, épületeket, és ami teljesen lenyűgöző volt számomra, hogy az épületek is élnek és mozognak! Akkor értettem meg, hogy ez jelentheti azt, hogy mi mindnyájan élő kövekként vagyunk felépítve. És ahogy mozgott és élt mindez...*

**SID**: Olyan volt, mintha lélegezne?

***DANNY****: Igen! Elképesztő volt látni!*

**SID**: Ott minden dolog él! Itt a földön élő és holt dolgok vegyesen előfordulnak, azonban minden, ami a Mennyben és az Új Jeruzsálemben van, az él!

***DANNY****: Abszolút! Majd az Úr elvitt egy olyan helyre a Mennyben, ami óriási kiterjedésű volt és egyik raktárat, vagy tárházat láttam a másik után! Óriási területek voltak telve ezekkel. És egyszerűen tudtam, hogy melyikbe kell bemennem. Ahogy beléptem, ránéztem egy asztalra, ahol testrészeket láttam. Láttam ott lábakat, kezeket, mindenféle testrészeket. Csak úgy, különálló testrészekként hevertek ott. Majd a figyelmem az egyik lábra terelődött és ahogy néztem, tudtam, hogy az az enyém, de sokkal-sokkal fiatalabbnak tűnt, mint a jelenlegi sajátom. Majd azt kérdeztem az Úrtól: „Mi ez?”*

**SID**: Ez egy jó kérdés, biztos én is ezt kérdeztem volna...

***DANNY****: Majd azt mondta az Úr: „Ezek a TE testrészeid!” Azt kérdeztem: „Mit jelent ez?” Erre Ő: „Azt várom, hogy kérd Tőlem, hogy fölszabadítsam azokat számodra! És azt mondta: „Nem kell, hogy az emberek testrészei elöregedjenek, mert én újat tudok adni, hogy tovább folytathassák elhívásukat!*

**SID**: Tehát új testrészekben élhetünk hosszú ideig? Pl. 118 évig is – de nem abban az öreg testben?

***DANNY****: Nem élhetünk hosszú ideig olyan testben, ami folyton lerobban. Isten azt ígérte, hogy dicsőségről-dicsőségre haladva fogunk élni! Egy olyan szférában fogunk élni, amikor az egészség természetfölöttien fog növekedni az életünkben! Isten az, aki életet ad és Isten az, aki a mi életünket is a kezében tartja!*

**SID**: Én hiszem ezt. De ez maradjon köztünk. Én teljesen elhiszem, hogy én egyre csak fiatalabbá válok és jel és csoda leszek mindazok számára, akik nézik ezt a TV műsort, és egyre fiatalabbnak és fiatalabbnak fognak majd engem látni! Mindig néznetek kell bennünket ahhoz, hogy ezt meg is lássátok... De ez nem csak neked, nem csak nekem elérhető, hanem a BÁRKIKNEK, ahogy az Ige is mondja. Hiszem ezt.

***DANNY****: Ez része annak az Evangéliumnak, mellyel rendelkezünk! Amikor én elfogadtam Jézust, új emberré születtem! Beleszülettem valamibe, ami Örökkévaló. Nem pedig olyan valamibe, ami egyre jobban leépül és semmivé lesz. Így mindenféle csodákat látunk meg időseknél is, akik visszanyerik fiatalságukat!*

**SID**: Ez teljesen elképesztő. Egy 85 éves idős hölggyel történt, akinek egész testében eluralkodott az ízületi gyulladás, és járókerettel jött az alkalomra. Meséld el!

***DANNY****: Igen, járókerettel jött az összejövetelre, ahogy ránéztem, láttam, hogy két idős hölgy barátjával van. A járókeretére mutattam és azt mondtam: „Nincs már arra szükséged!” Majd azt kérdeztem: „Szeretnéd, ha teljesen eltűnnének a fájdalmaid?” Azt mondta: „Nagyon szeretném!” Mondtam neki: „Fölállnál?” Majd a barátait kértem, hogy vegyék el előle a járókeretet. És csak annyit mondtam: „A Jézus nevében, fájdalom, menj el!” Azonnal érezte, hogy valami történik a testében és egy perc sem telt bele, mikor azt mondta: „Úgy érzem, mintha kedvem lenne ugrálni és futkározni!” Mondtam: „Hát tedd azt!” csodálatos volt! Futkosott, ugrált körbe, Isten Szelleme teljesen meggyógyította minden ízületi gyulladásból. Nagyon drága asszonyka. Nagyon drága.*

**SID**: Majd Danny fölszállt egy repülőre, és ő épp olyan, mint én. Nézőközönsége is volt. Azonban a te esetedben ez nem egy hétköznapi találkozás volt, meséld ezt el.

***DANNY****: Én általában szeretek beszélgetni a mellettem ülővel, sokszor az Úr mutat dolgokat emberek életéről, azonban ezalkalommal ez egyáltalán nem így történt. Próbáltam közelíteni az illetőhöz, szóval föltettem egy olyan kérdést neki, hogy üzleti útra megy San Fransiscoba? Annyit mondott: „Egy nagyon fontos dolog miatt megyek.” Majd mint aki ezzel le is zárta a beszélgetést, amolyan ridegség volt az egészben. Nem bírtam rájönni, mi lehet az oka. Majd ahogy landolt a gép, fölálltam, hogy levegyem a csomagom, majd odafordultam, hogy jó utat kívánjak neki San Fransiscoban, azonban ő már nem volt sehol.*

**SID**: Dehát hová tűnt? Kiosont onnan, mialatt kerested a csomagod?

***DANNY****: Ha már ültél repülőgépen ablak mellett, tudod, hogy nem olyan egyszerű csak úgy kiosonni onnan Sid. Ez eléggé túlzsufolt ilyenkor, és nem lehet csak úgy láthatatlanná válni.*

**SID**: Kicsit előretekerjük az eseményeket. Egyik alkalmon ahol szolgáltál, ő is megjelent. Meséld ezt el.

***DANNY****: Összejövetelt tartottam egy helyen, ahol Isten Szelleme sok áttörést hozott és nagy dolgok történtek, csodák. Azonban annál még sokkal többre is vágytunk és Isten Szelleme fantasztikus dolgokat mutatott. Majd megjelent ez az ember a sorok közt, aztán eltűnt. Majd újra ott volt, majd újra eltűnt. Majd ahogy megláttam, egyetlen mondatot mondott: „Itt vagyok!” Attól a pillanattól fogva hihetetlen dolgok kezdtek el történni. Isten hatalmas jelenléte jelent meg, gyógyulások és mindenféle csodák történtek.*

**SID**: Hogy hívják ezt az angyalt?

***DANNY****: Áttörés angyalának. Azért nevezik így, mert megjelenésével áttörések történnek, Isten jelenléte felszabadul és ahol ellenállás volt, vagy egyszerűen nem bírt áttörés történni, ott megtörténik.*

**SID**: Annyira szeretem ezt. Danny dicsőítésvezető és annyira szabad! Sokszor imádatuk alatt drágakövek hullanak a mennyből. De amit most mondok, mindent felülmúl. Egy megamilliomos ember egy holliwoody filmet akar készíteni velük, úgy, hogy nincs semmi forgatókönyv?

***DANNY****: Igen, végignézett egy imádó alkalmunkat, ami ténylegesen nagyon szabad. Elhatároztuk, hogy ami feljön bennünk, egyszerűen csak azt tesszük, nem előre betanult, begyakorolt módszerrel. Sőt, a legtöbb dalt spontán énekeljük és így már több száz dalszerzeményünk lett az elmúlt néhány évben. Azonban attól van ilyen robbanás, hogy teljes szabadságban történik az imádat.*

**SID**: Mennyi pénzt költ erre a filmre ez az ember?

***DANNY****: 200 millió dollárt fektetett be erre a célra.*

**SID**: Úgy, hogy nincs is forgatókönyv? Teljesen „mashuga” tehát őrült?

***DANNY****: Nem, csupán demonstrálni akarja, hogy Isten képes filmet készíteni!*

**SID**: Jobban, mint ember!

***DANNY****: Abszolút!*

**SID**: És tudod mit? Isten még a problémáidat is sokkal jobban meg tudja oldani nálad!

 **MICHELE PERRY**

**SID**: Vendégem, Michele Perry, sokak szerint, egyik legörömteljesebb ember, aki él a földön, ahogy halljátok is nevetgélni őt most is. Azonban nem volt ez így mindig, mivel ő baloldali vese nélkül, baloldali csípő nélkül és bal láb nélkül született! Sokan föladták volna már és egész életükben csak sajnálgatnák magukat, ehelyett ő szó szerint történelmet csinál! De először is hadd vezesselek vissza gyermekkorodhoz, amikor 7 éves kislányként találkoztál a Messiással. Meséld ezt el.

***MICHELE****: Így van Sid, ez történt. Épp egy nagyon komoly orvosi műtét előtt álltam és az sem volt biztos, hogy túlélem –e és vajon meglátom –e a következő napot. Nagyon nagyon féltem és mivel hallottam történeteket Jézusról, szerettem volna megtudni, hogy Ő tényleg valóságosan létezik –e. Így ahogy éjjel ott voltam egyedül a szobámban, Floridában, csupán kislányként azt mondtam: „Jézus, ha ténylegesen létezel, és ha tényleg az vagy, mint amit leírtak Rólad abban a Könyvben, és azok a történetek ha tényleg igazak, én meg akarlak ismerni!” Azonnal ott volt a szobámban és úgy láttam Őt, mint ahogy most téged!*

**SID**: És beszélt is hozzád?

***MICHELE****: Hát persze. Odajött hozzám, leült mellém az ágyamra és mélyen a szemembe nézett és a szemei, olyanok voltak, mint a folyékony szeretet, ahhh, a leggyönyörűbb szempár amit valaha is láthat valaki. Tudtam, hogy belelát minden részembe és teljesen, tökéletesen szeret. Elmondta, ha követem majd Őt, akkor meglátok sok embert más helyeken, akik megismerik majd általam szeretetét és megtudják, hogy ki is Ő valójában.*

**SID**: Neked akkor még fogalmad sem volt erről, de Ő prófétált akkor neked, ami szó szerint be is teljesedett. Majd olvastál egy hölgyről, Heidi Bakerről, akinek az Iris nevű szolgálatában vagy már te magad is, ő Mozambikban misszionárius és nem semmit ért már el. Csak Mozambikban 8000 gyülekezetet alapított, 7000 árvát fogadott be, több, mint 100 halott feltámadt szolgálata során, világszerte szolgál, és megtudtad, hogy akkor kapta meg ezt az erőt, amikor elment a Toronto Airport Gyülekezetbe. Te is elmentél oda. Röviden elmondanád mi is történt ott veled?

***MICHELE****: Fölvitettem a Mennybe és egy olyan szobában találtam magam, ahol egy hosszú étkező asztal volt. Körülötte a föld legszegényebbei ültek megtörve és megsebezve. A legkeményebb helyekről származtak, Szudánt is beleértve és mindnyájan nagyon éhesek voltak és mind rám néztek. Eléggé izgulni kezdtem, majd azt láttam, hogy Jézus besétál, kezében egy hatalmas nagy tál, tele étellel, amit elém tett és azt mondta: „Egyél!” Erre azt mondtam neki: „Hát nem lenne túl udvarias ennem, amikor itt ez a sok éhes ember.” Majd újra megszólalt és azt mondta: „Nem, nem érted. Egyél!” Majd végül kivettem egy darabka kenyeret és elkezdtem enni, és amit én ettem, az azonnal megszaporodott és mindenki előtt megjelent az asztalon. Nem tudunk olyat adni másoknak, ami nekünk nincs. Ameddig nem ismerjük meg irántunk érzett szeretetét, addig nincs semmink, amit adhatnánk.*

**SID**: Majd elmentél Indiába, ahol a leprásakkal dolgoztál és nagyon szerettél feléjük szolgálni. Hogy szerethetsz leprásakkal dolgozni? Ők büdösek, nincs pénzük, a bőrük leesik a testükről... Hogy tudod ezt szeretni?

***MICHELE****: Mert Jézus nagyon szereti őket, és ahogy az ő szemükbe nézek, Jézus szemei néznek vissza rám, ez az Ő szíve, ez az Ő szíve!*

**SID**: Oké. Szóval tudtad, hogy Isten elhívott Indiába, az imád úgy szólt, hogy Isten küldjön téged a földön létező legrosszabb helyre. Így van?

***MICHELE****: Bizony így!*

**SID**: Azt is megtudtad, hogy ez a hely Szudán. Honnan tudtad, hogy oda hívott el az Úr?

***MICHELE****: Mivel szeretem Őt hallgatni naphosszat. Tudom, hogy Ő sokkal többet tud mindenről, mint én, szóval a legjobb, ha mindenben Rá hallgatok. Már épp meg akartam venni a repülőjegyem, hogy visszamenjek Indiába, amikor nagyon tisztán és világosan azt hallottam: „Szerettem, annyira boldog vagyok, hogy kész vagy Indiába menni, de küldhetnélek inkább Szudánba?” Erre én: „Dehát Szudán Afrikában van, nem Indiában van, az Afrikában van!” Ő annyit mondott: „Tudom, hol van van Szudán.” Hát örülök, hogy tudja, mert mostmár ott élek.*

**SID**: Mesélj egy kicsit Szudánról. Nagyon sok ott az árva?

***MICHELE****: Az utolsó hivatalos bejegyzés szerint három millió dokumentált árva van, akik annyira drágák...*

**SID**: Három millió?

***MICHELE****: Három millió.*

**SID**: Te pedig a földön létező legrosszabb helyre akartál menni. Szudán mennyire rossz?

***MICHELE****: Annyira izgatott lettem, mivel tíz évig imádkoztam ezért, azt mondtam: „Istenem, add nekem a legrosszabb helyet, amit rám tudsz bízni!” Mielőtt 2006-ban odaköltöztem, olvastam egy újságcikket, ahol az elsőszámú legborzalmasabb helynek nyílvánították az egész világon. Ekkor úgy éreztem, mintha előléptettek volna.*

**SID**: Neked mostmár nincsenek árváid, mindnyájukat saját gyermekedként kezeled. Többé nem árvák, hanem gyermekek. Hány ilyen gyermeked van jelenleg?

***MICHELE****: Jelenleg 110.*

**SID**: És mi a látásod erre a 3 millió árvára, ott a „te” országodban?

***MICHELE****: Meg akarom látni a szeretet mozgalmát elkezdődni, egyszerre egy élet. Hogy megtudják kik ők Jézusban, és hogy van egy mennyei édesapjuk és emiatt többé nem árvák, hanem a mennyei édesapjuk szeretett fiai és lányai, akiknek van sorsuk, küldetésük, és hogy meglássuk, amint ők a szeretet miatt megváltoztatják az egész nemzetet belülről kifelé.*

**SID**: Te magad is nagyon kevés pénzzel mentél oda.

***MICHELE****: Így van.*

**SID**: Megőrültél, „mashuga” vagy?

***MICHELE****: Hát, sokan mondták, hogy „te őrült fehér nő, mit akarsz te itt?” Erre én: „Csak követem Jézust és megjelenek ott, ahová küld.”*

**SID**: Tapasztaltatok meg olyat a gyerekekkel, hogy nem volt elég pénz ételre és akkor mit tett Isten? Mondj egy példát erről.

***MICHELE****: Abszolút. Egyszer teljesen kifogytunk minden ételből, és nekem Ugandába kellett utaznom pénzt kivenni a bankból, mivel ahol vagyunk, ott a láthatáron sincs bank. 8 órát kellett utazni, hogy az első bankhoz érjünk.*

**SID**: Ez már nem csupán olyan szegény hely, mint amit harmadik világnak neveznek, ez inkább már tizedik világ.

***MICHELE****: Hát lassan-lassan fejlődik azért... Nos, épp akkor volt egy látogatónk, egy barát, aki ott maradt a gyerekekkel addig, és ők ott imádkoztak, én pedig Ugandában. Azt mondtuk: „Uram, nincs mit ennünk! A gyerekek az utolsó darab ételt is megették amit találtak a házban. Majd ekkor megjelent egy hatalmas teherautó, amire nem is számítottunk, beállt az épületünk elé, a sofőr kiszállt és azt mondta: „ez az Iris Ministries Szudáni ága? Bennünket azért küldtek, hogy ételt hozzunk Önöknek.” Egy teherautónyi ételt kaptunk! Isten gondot viselt!*

**SID**: Minden gyermek imádkozott ezért az ételért.

***MICHELE****: Igen, imádkoztak, és húúúú annyira boldogok voltak, ahogy meg is kapták, hallanod kellett volna őket.*

**SID**: Mesélj az egyik gyermekről. Ábrázold nekünk egyikük helyzetét.

***MICHELE****: Ah, Susan. Egyik alkalmunkon találtam rá. Édesanyja alkoholista volt, így ő és kisebbik húga az utcán tengődtek, hajléktalanként éltek, majd beköltöztek egy kocsmába, ahol mosogatásért cserébe ott aludhattak éjjelente. Keményen kellett dolgoznia.*

**SID**: Hány évesen?

***MICHELE****: Tíz évesen. Tíz éves volt csupán, és ő maga volt a szenvedés megtestesítője. Siralmasan nézett ki, rongyokban járt, értelmetlen volt az egész élete. Szemében semmi élet nem volt. Majd ahogy rátaláltunk és befogadtuk, annyira megváltozott, hogy már a szeretet megtestesítőjévé vált. Mivel megtudta kicsoda ő, és hogy mennyire drága és értékes és mennyire szereti őt Jézus, ma már ő tanít másokat is erre a szeretetre.*

**SID**: Meséld el azt, amikor fölszálltál a repülőre egyszer és Jézus besétált hozzád a repülőgépen! Meséld el!

***MICHELE****: Épp Torontóban voltam egy összejövetelen, és ekkor voltam ott először. Azt mondtam: Istenem, szeretnék egy mennyei átélést Torontóban, meg akarlak Téged ott látni! És bár voltak csodálatos átéléseim, mégis többre vágytam. És ekkor ott a repülőgépen, nem egy összejövetelen, hanem ott a gépen, Jézus odasétált hozzám farmerban és pólóban.*

**SID**: És teljesen biztos voltál abban, hogy Őt látod?

***MICHELE****: Ó, abszolút!*

**SID**: Valóságos személyként jelent meg, vagy inkább amolyan áttetsző volt?

***MICHELE****: Átlátszó volt, tehát tudtam, hogy nem fizikai testben van ott, mégis tudtam, hogy nagyon is ott van. Az ablak melletti ülésen ültem, a mellettem lévő szék üres volt. És Ő jött, és leült az üres székre mellém. Ekkor teljesen elárasztott a jelenléte és amikor belenéztem a szemébe, ahhh, annyira jó volt, rendkívül élveztem ezt a hatalmas jelenlétét.*

**SID**: Kérhetnék tőled egy szívességet? Belenéznél a kamerába és leírnád nézőinknek milyenek is Jézus szemei?

***MICHELE****: Ó, az Ő szemei a leggyönyörűbbek, a legcsodálatosabb, leggyönyörűbb, amit valaha is láthatsz, olyan, mint a mozaik, melyben minden szín megtalálható egyben és annyira telve van szeretettel, hogy belelát minden részedbe és teljesen, tökéletesen szeret és csak szeret!*

**SID**: Majd mi történt ezután?

***MICHELE****: Ahogy így élveztem azt a tényt, hogy Jézus ül mellettem, egyszer csak fölnéztem és azt láttam, hogy a repülőgép teteje eltűnt, beleláttam a légtérbe, és őszintén szólva kissé ilyesztően fura volt.*

**SID**: Hát, a repülők nehezen tudnának a levegőben ilyen magasan repülni, ha hiányozna a tetejük.

***MICHELE****: Igen. Egészen addig még csak filmekben láttam ilyesmit, azonban ahogy körülnéztem, azt láttam, hogy senki mást nem zavar ez, szóval azt gondoltam: „ezt biztos csak én látom.” Majd újra felnéztem és zsupppsz, mint akit porszívóval felszippantottak, azonnal a Mennybe kerültem Jézussal együtt. Ahogy ott voltam Jézussal, elkezdtünk táncolni a kristály tengeren, tehát üvegtengeren. Csodálatos volt.*

**SID**: Már többektől is hallottam, akik Jézussal táncoltak, méghozzá az üvegtengeren. Milyen ez a kristály tenger?

***MICHELE****: Olyan, mint a tényleges kristály, azonban különféle színek és fények áradnak belőle és szinte cikkáznak. Ah, nagyon jó! Szuper hely!*

**SID**: Azt is értem, hogy amikor Jézussal táncolsz, akkor nem egy lábban táncolsz Vele!

***MICHELE****: Ó Atyám, dehogy is! A Mennyben két lábam van, és az a valóság, nem ez!*

**SID**: Akkor biztosan több időt szeretsz a Mennyben tölteni, mint itt a földön!

***MICHELE****: A célom, hogy a Mennyben éljek, a Földre pedig csak látogatóba járjak!*

**SID**: Michele, sokakat meginterjúvoltam már, akik beszéltek a testrészek terméről. Te magad is jártál már ott a Mennyben?

***MICHELE****: Teljes mértékben, Sid.*

**SID**: Leírnád nekünk hogy is néz ki? A testrészek terme az a hely a Mennyben, ahol mindazok a testrészek találhatóak, melyekre itt a földön szükségünk van. Mondd el, hogy néz ki.

***MICHELE****: Hát, őszintén szólva először eléggé furcsállottam, mivel ez egy olyan raktár, vagy tárház, ahol mozgó vesék, pislogó szemek vannak polcokon, egyik sarokban egy lélegző tüdő, és rengeteg sorban egymás után sorakoznak föl a különféle testrészek, melyeket csomagokba tesznek. Kissé bizarr látvány, mégis csodás. Kétszer is jártam ott és amikor először voltam, Jézus elvitt egy olyan részébe, ahol elővett egy lezárt csomagot, melyben az összes hiányzó testrészem benne volt. A csomagra rá volt írva a nevem, majd odahívott két angyalt és azt mondta: „Ez készen áll a szállításra!” Tehát már úton van!*

**SID**: Azta! És mi történt, amikor másodszor is jártál ott?

***MICHELE****: Egyik barátommal voltam ott, akivel együt imádkoztunk, és mindketten együtt ragadtattunk el a Mennybe. Ő egy angyal előtt állt és vele beszélgetett. Ez az angyal kezelte a szállítást és a csomagok nyomon követését. Fantasztikus szállító-rendszerük van! Szóval, odaszóltam neki és azt mondtam: „figyelj, megkérdeznéd, hogy hol tart a csomag, ami Michele Perry névre lett kiküldve? És ez a lány semmit nem tudott az én előző átélésemről, addig még semmit nem mondtam neki róla. Szóval megkérdezte az angyalt, aki azt mondta neki, hogy szállításra került.*

**SID**: És ő nem is tudott az előző átélésedről?

***MICHELE****: Nem, egyáltalán nem tudott semmiről, szóval azt mondtam: „wow, ha már szállításra került, akkor úton van. Kérdezd meg hová tart?” Megkérdezte és azt mondta: „Afrikába tart!”*

 **ROB DELUCA**

**SID**: Vendégem Rob DeLuca, aki magas szintű látó prófétai kenetben mozog, pedig szerény háttérből jött. Ezt úgy értem, hogy bár 11 éves gyermekként megtértél ugyan, mégis 18 éves korodra hajléktalanként az utcán kötöttél ki egy papírdobozban?

***ROB****: Igen, bár átadtam az Úrnak az életem gyermekként, de tinédzser éveimben teljesen visszaeső lettem, drogfüggővé váltam, végül Los Angeles utcáin papírdobozokban húztam meg magam, később ahogy újra átadtam a szívem az Úrnak, teljesen, totálisan beleszerettem!*

**SID**: Meséld el azt, ami engem nagyon lenyűgöz, amikor az utcán belédbotlott egy nő, és mi is történt?

***ROB****: A Szent Szellem vezette utamba ezt a hölgyet, mialatt én egy barátommal épp drogot kerestünk. Ez a hölgy elmondott dolgokat, melyek a szívemben voltak, hogy magányos és szomorú voltam és depressziós. Majd beszélt nekem Jézusról és Isten szeretetéről, az Úr jóságáról és kegyelméről. Elmondtam neki, hogy kisfiúként már találkoztam Vele egyszer. Majd megkérdezte, hogy imádkozhatna –e értem és elmondtam vele a megtérők imáját. A Szent Szellem nagyon megérintett ott az utcán. Sőt, ahogy rá tette a kezét a fejemre, úgy hátraestem, hogy nekiestem a falnak. Azonnal tudtam, hogy ez az, amit kerestem.*

**SID**: Csak kiváncsiságból hadd kérdezzem, volt már ilyen átélésed Istennel ilyen megtapasztalási szinten?

***ROB****: Kisfiúként pusztán olyat éreztem, mintha libabőrössé válnék mindenütt és a Szent Szellem megérintett, amikor vízkeresztségem, tehát bemerítkezésem volt. Tehát éreztem már az Úr jelenlétét, azonban ilyen dicsőségteljesen még soha, és ahogy ezt éreztem, tudtam, hogy ez kell nekem, ez az, amit mindig is kerestem, amire vágytam egész életemben.*

**SID**: Előretekerve az eseményeket, végül egy gyülekezetben kezdtél el dolgozni, ahol volt egy óriási átélésed Isten Szellemével.

***ROB****: Egyik éjjel, mikor épp befejeztem a gyülekezeti terem takarítását, elhatároztam, hogy imádkozni fogok, így arcra borultam az Úr előtt és úgy imádkoztam. Isten jelenléte olyan erősen megjelent a helységben, hogy arra ösztönzött, hogy imádkozzam nyelveken. Ekkor a Szent Szellemtől elkezdtem remegni, vibrált az egész testem és egyszerre sírtam, nyögtem, nyöszörögtem, majd olyan erősen vibráltam, hogy a testem elkezdett fölemelkedni a földtől.*

**SID**: Tényleg? Fizikailag lebegtél a föld fölött?

***ROB****: Igen, olyan 60 centit emelkedtem.*

**SID**: 60 centit?

***ROB****: Ahogy ez történt, agyamban tudtam, hogy valami természetfölötti dolog történik és még most nem tudom mit kezdjek vele, de nem akarom leállítani. Szóval, tudtam, hogy a testem a föld fölött lebeg és akkor csupán a gondolataimban megfordult Jézus neve, és szellemem azonnal elhagyta a testem és repültem át a gyülekezeti épület tetején föl a magasba. Túlszárnyaltam a város hegyeit, és ahogy visszanéztem onnan a magasból, láttam a gyülekezeti épületet is és a hegyeket is, majd átmentem a felhőkön keresztül és odaértem egy hatalmas ajtóhoz, mely magától kinyílt előttem. Abban a pillanatban az Atya ölében találtam magam, és az Atya, Isten, átkarolt, megölelt és annyira éreztem a szeretetét, és a testemben elkezdtem sírni, azonban a szellemem más helyen volt. Teljesen hiszem, hogy az Úr egyenesen mennyei Tróntermébe vitt, ahol Vele voltam.*

**SID**: Ahogy csak mondod ezeket, most is annyira érzem Isten jelenlétét és egyre csak nagyobb és nagyobb mértékben. Te is érzed?

***ROB****: Én is. Úgy érzem, mintha Isten szeretete hullámokban járná át az egész testem most. Sokszor ahogy csak elkezdek erről beszélni, azonnal sírni kezdek, mert annyira mélyen megérintett. Különösen az, amikor az Úr elkezdett beszélni az életemről, elmondta, hogy milyen jövőt szánt nekem, mire hívott el. Ekkor még csak 18 éves voltam, és már akkor elhívott a nezmetekhez és azt is mondta, hogy használni fog betegek gyógyításában.*

**SID**: Nem semmi, hogy mindössze 18 éves voltál, épp, hogy megszabadultál a drogfüggőségedből, többé már nem az utcán éltél papírdobozban és Isten már akkor ilyen csodálatos dolgokat mondott neked!

***ROB****: Találkoztam az Élő Istennel, ami teljesen megváltoztatta az egész életem. Miközben beszélt hozzám az Úr, szemem előtt megláttam egy hatalmas gyémántot, mely az Atya előt lebegett, aki megkérdezte tőlem: „Látod ezt a gyémántot?” Azt mondtam: „Igen.” És ahogy elkezdtem közelebbről szemügyre venni, olyan emberek neveit láttam benne, akikkel életemben valaha is találkoztam. Családtagok, iskolai barátok, rokonok. Azt kérdezte: „Látod a neveiket? Azt akarom, hogy imádkozz mindazokért, akiknek látod a nevét a gyémántban, mert amikor ezt teszed, meglátod majd, hogy fogja megérinteni életüket jelenlétem!” Ezután még mondott néhány személyes dolgot, majd megölelt és akkor olyan mértékben éreztem Isten erejét, mint még soha azelőtt. Akkor azonnal visszakerültem a testembe ami még mindig lebegett, majd visszaestem a földre.*

**SID**: Majd Rob, egyszer csak elvagy a magad dolgával, amikor egy angyal jön hozzád és beszél neked Új Zélandról. Meséld ezt el.

***ROB****: Épp Indianaban voltam segíteni a szolgálatban egy ifjúsági csapatnak és egyik barátunk alagsorában aludtunk hálózsákban, kemping cuccban. Az éjszaka kellős közepén egy angyal ébresztett föl. Én ott feküdtem a földön, majd éreztem, hogy valaki megbökdösi az arcam, gyöngépen megütögette. Ahogy kinyitottam a szemem, láttam az angyal lábát, ott ahol feküdtem a földön, majd fölnéztem és azt mondtam: „Mit akarsz?”*

**SID**: Honnan tudtad, hogy angyal volt és nem épp egy betörő?

***ROB****: Átlátszó, áttetsző volt.*

**SID**: Ez jó kezdet.

***ROB****: Amolyan szürkés, füst színű alak volt. Tudod, ahogy éjszaka beszűrődnek innen-onnan fények, láttam őt, és bár ilyen füst alakhoz volt hasonló, mégis ragyogott és hatalmas volt. Ahogy föltettem neki a kérdést rám mutatott és azt mondta: „Elhívást kaptál Új Zélandra.”*

**SID**: Azelőtt már jártál Új Zélandon?

***ROB****: Nem, nem jártam. Majd elkezdett beszélni arról a barátomról, aki ott aludt mellettem ugyanabban a szobában. Azt kérdezte: „Látod azt a fiatalembert? Az életed egy szakaszában együtt fogsz vele szolgálni és Új Zélandra is vele fogsz majd menni. Elviszlek arra a földre, hogy Isten dicsőségét mutasd be a nemzet egyik végéből a másikba. És ez azóta már be is következett.*

**SID**: Ha jól értettem mindent, te csupán 24,000 forinttal mentél Új Zélandra? Hittel mentél, mivel egy angyal azt mondta neked, hogy menj és mindössze ennyi pénzed volt amivel útrakeltél?

***ROB****: És egy Bibliával és egyetlen bőrönddel.*

**SID**: És egy bőrönddel.

***ROB****: Igen, hittel indultam el.*

**SID**: Mégis, nem volt egy kicsit ilyesztő? Gyerünk már, annak kellett lennie...

***ROB****: Igen, de azt gondoltam magamban, ha ezt bebukom, akkor legalább hittel bukom be. De amikor te hiszel Istenben, Isten természetfölöttien betölt minden szükséged! Tehát elmentem, az Úr ajtót nyitott előttem, majd indítottunk egy kis ételbár üzletet, egy szendvicsbárt, majd az idő teltével végül öt ételt árusító boltot is nyitottunk, majd három éttermet is.*

**SID**: Ebből a 24,000 forintból?

***ROB****: Igen. Ma pedig már óriási csodákat látunk megtörténni mindenfelé. Nemrégiben egy autista kisfiú gyógyulása történt, majd egy három éves gyermek...*

**SID**: Egy pillanat, dehát ez igencsak nagy dolog! Beszélj kérlek erről a konkrét esetről, akiért imádkoztál.

***ROB****: Imádkoztam ezért a kisfiúért aki autista volt és tudod milyenek az autista gyerekek, egyszerűen kikapcsolnak és csak merengnek a távoli semmibe. Elkezdtem sírni, mivel ez a kisfiú pont olyan korú volt, mint az én kisfiam és arra gondoltam: „ez az én kisfiam is lehetne.” Éreztem az Úr könyörületét, imádkoztam a kisfiúért, majd a szülei hazavitték őt aznap este. Reggelente ahogy általában felébredt, csak úgy meredt a semmibe, azonban másnap reggel, ahogy bement hozzá az édesanyja és azt mondta: „Jó reggelt kisfiam!” ő odafordult, egyenes ránézett anyukájára és életében először azt mondta: „Jó reggelt, anya!” Következő este tehát elhozták a kisfiút, hogy bizonyságot tegyenek a gyógyulásáról. Ránéztem és azt kérdetem: „Emlékszel rám?” Azt mondta: „Igen!” Majd tenyerembe csapott, tehát adott egy ötöst és integett a tömegnek. Nevetésbe törtünk ki, majd sírtunk és kiáltottunk mindnyájan hálát adva Istennek, aki meggyógyította ezt a kisfiút az autizmusból. Ahogy kérdezted, én látó vagyok. Látomásokat, szimbólikus képeket szoktam látni, majd az Úr az értelmét is megmutatja. Látó képességem a nagynénémtől tanultam, aki azt mondogatta, mindenki képes látni, hiszen ugyanúgy vannak szellemi szemeink, és füleink és rendelkezünk minden szellemi érzékkel, mint fizikailag. Arra tanított, hogy ha becsukod a szemed, láthatsz a hit szemeivel. Azt kérdeztem: „és mégis hogyan történik ez?” Azt mondta: épp úgy, mint amikor TV-t nézel, megjelenik előtted és az Úr mutat neked dolgokat amik történni fognak, vagy emberekről, vagy azt, hogy mi az Ő vágya, hogy eljöjjön a földre, vagy megtörténjen. Amit most látok, az valaki gerincében egy repedt csigolya. Az Úr ezt most meggyógyítja. Azt is látom, hogy Isten összeszerkeszt most csontot és gyógyítja azt. Azt is látom, hogy van valaki, akinek eldeformálódott a jobb karja és nem vagy képes azt használni, de most azonnal nyújtsd ki a karod, és érezni fogod, ahogy a könyököd is lazul, a csuklód is, a kezed is most azonnal és meg fogod látni Isten csodatévő erejét. Érezni fogsz egy égő érzést, a Szent Szellem tüzét. Sok olyan nézőnk van most, akiknek anyagi, pénzügyi csodára van szükségük. Isten csodát akar tenni az életedben, de először is meg kell térned, ha esetleg a kapzsiság, vagy a nagyravágyás bűne környékezett meg, mely ugyanolyn bűn, mint bármi más. Ha azonban megvallodd és elfordulsz attól, meglátod majd, hogy Isten csoda útján áldásokat fog hozni az életedre. Tehát ha neked ilyen jellegű, vagy akár gyógyító csodára van most szükséged, kérlek nyújtsd ki a kezed a képernyő irányába. Föl fogom most szabadítani az Úr Jézus Krisztus gyógyító erejét. Atyám, imádkozom most mindazokért, akik hisznek abban, hogy csoda fog most történni velük. Imádkozom, Uram érintsd meg most őket Szellemeddel és áraszd el azt a helyet ahonnan néznek most bennünket. Látok most valakit, akit az Úr annyira megérintett, hogy elkezdtél remegni Isten ereje alatt. Lazy Boy fotelben ülsz és nagyon sokféle betegséged van. Tulajdonképpen egy egész listányi betegséged van, de Isten tüze most úgy megérintett, hogy tüze eléget minden betegséget és gyengeséget. Minden betegséget, most azonnal! Hiszem, hogy sokan meggyógyulnak most. Fogadjátok el a gyógyulásotokat, a Jézus nevében!*

**SID**: Tudjátok mit? Én teljesen hiszem mindazt amit Rob mondott. És azt is hiszem, hogy mindazok, akik néznek bennünket kaptak most egy Látó kenetet az Úrtól. Azonban az első és legfontosabb dolog, hogy bizonyosodj meg afelől, hogy ki a te Urad! Nincs más név, mely úgy adatott volna, hogy képes lenne elvenni az emberek bűneit, csakis a Jézus neve. JÉZUS! Ha hiszed, hogy Jézus a Messiás, aki meghalt a TE bűneidért is, kérd, hogy legyen az életed Ura most.